|  |  |
| --- | --- |
| Numri i lëndës: | 2021:290504 |
| Datë: | 19.01.2024 |
| Numri i dokumentit: | 05214442 |

**C.nr.9732/21**

**GJYKATA THEMELORE NË PRISHTINË, Departamenti i Përgjithshëm-Divizioni Civil**, me gjyqtarin Shefki Berisha, në çështjen juridike kontestimore të paditësit Q.K nga P, i përfaqësuar nga T.I avokat në P, kundër të paditurës K.S“S...” me seli në P, me objekt kontesti kompensimin e demit material dhe jo material, jashtë seancës gjyqësore, me datë 19.01.2024, mori këtë:

**A K T GJ Y K I M**

në bazë të heqjes dorë nga kërkesëpadia

**REFUZOHET** kërkesëpadia e paditësit Q.K nga P., me të cilën ka kërkuar që të obligohet e paditura K.S “S...” me seli në P.., që ta kompensoj paditësin në emër të dëmit material dhe jo material nga aksidenti i komunikacionit të ndodhur me ...., për të gjitha format dhe llojet e dëmit material dhe jo material edhe atë për dhimbje fizike, përjetimin e frikës, përkujdesjes-ndihmës së huaj, zvogëlimit të aktivitetit jetësor, ushqimit të përforcuar dhe trajtimit fizikal si dhe shpenzimeve mjekësore, me kamatë ligjore prej 8 %, në afat prej 15 ditësh, nga dita e nxjerrjes së aktgjykimit.

**A R S Y E T I M**

Paditësi Q.K, nga P., me datë 23.12.2021, në Gjykatën Themelore në Prishtinë, ka ushtruar padi kundër të paditurës K.S “S...” me seli në P., lidhur me pagesën e dëmshpërblimit për dëmin material dhe jo material të shkaktuar në aksident komunikacioni të datës ....

E paditura me datë 25.01.2023 ka parashtruar përgjigje në padi në të cilën ka pohuar se e konteston kërkesëpadinë për nga lartësia për dëmin material dhe jomaterial të shkaktuar në aksidentin e datës ....

I autorizuari i paditësit me parashtresën e datës 09.01.2024 ka deklaruar se heqë dorë nga kërkesëpadia në këtë çështje juridike, me arsyetimin se me të paditurën kanë arritur marrëveshje.

Me dispozitën e nenit 149 të Ligjit Nr.03/L-006 për procedurën kontestimore, paragrafi 1 dhe 2, është përcaktuar se “*nëse paditësi, deri në përfundimin e seancës për shqyrtim kryesor të çështjes heq dorë nga një pjesë e kërkesës apo nga e gjithë kërkesa, gjykata pa shqyrtim të mëtejshëm e jep aktgjykimin me të cilin e refuzon kërkesën në pjesën nga e cila paditësi ka hequr dorë apo në tërësi (aktgjykimi në bazë të heqjes dorë). Për heqje dorë nga kërkesa nuk nevojitet pëlqimi i palës së paditur*.”

Gjykata, pas vlerësimit të parashtresës së palës paditëse e në kuptim të nenit 149 Ligjit Nr.03/L-006 për procedurën kontestimore, vendosi si ne dispozitiv të këtij aktgjykimi.

**GJYKATA THEMELORE NË PRISHTINË,**

**Departamenti i Përgjithshëm-Divizioni Civil**

**C.nr.9732/21 datë 19.01.2024**

**Gjyqtari**

Shefki Berisha

**KËSHILLËJURIDIKE**: Kundër këtij aktgjykimi pala e pakënaqur ka të drejtë ankese në afat prej 15 ditësh, nga dita e marrjes së të njëjtit, në Gjykatën e Apelit të Kosovës në Prishtinë, përmes kësaj Gjykate